
				AGINTARIAK ETA LANGILERIA

				Oposaketak eta lehiaketak

				TURISMO, MERKATARITZA ETA KONTSUMO SAILA

				5419

				AGINDUA, 2019ko azaroaren 15ekoa, Turismo, Merkataritza eta Kontsumoko sailburuarena, zeinaren bidez deialdi publiko bat iragartzen baita Turismo, Merkataritza eta Kontsumo Saileko Turismo eta Ostalaritza Zuzendaritzan lanpostu hau izendapen aske bidez betetzeko: goi-kargudunaren idazkaria, 520010 kodea, 108. dotazioa.

				Sail honetako Turismo eta Ostalaritza Zuzendaritzan hutsik dago goi-kargudunaren idazkariaren lanpostua (520010 kodea, 108. dotazioa). Beraz, Sail honek lanpostu hori (agindu honen eranskinean adierazita dago) izendapen aske bidez betetzeko deialdia iragartzea erabaki du, Euskal Funtzio Publikoari buruzko uztailaren 6ko 6/1989 Legearen 46.3 artikuluan xedatutakoaren arabera, eta Funtzio Publikoaren Zuzendaritzak aldeko txostena eman ostean. Hauek dira deialdiaren

				OINARRIAK

				Lehenengoa.– Parte hartzeko baldintzak.

				1.– Deialdi honetan parte hartu ahal izango dute Euskal Autonomia Erkidegoko Administrazio Orokorreko eta haren erakunde autonomoetako karrerako funtzionarioek, eranskinean ezarritako baldintzak betetzen badituzte.

				Halaber, aipatutako baldintza berdinetan, eta baldin eta lanpostuen zerrendetan deialdiko lanpostuak halako langileek bete ditzaketela azaltzen bada, hauek ere parte hartu ahal izango dute: beste administrazio publikoetako karrerako funtzionarioek, irakaskuntzako karrerako funtzionarioek, Justizia Administrazioko karrerako funtzionarioek, eta erakunde sanitarioetako estatutupeko langile finkoek.

				2.– Aipatutako langileek edozein administrazio-egoeratan egonda har dezakete parte deialdi honetan, honako egoeretan izan ezik:

				Eginkizun-gabetze irmoa ezarrita duten funtzionarioek ezin izango dute parte hartu, egoera horrek dirauen bitartean.

				Norberaren kontuetarako edo familia elkartzeko borondatezko eszedentzian dauden langileek ezin izango dute parte hartu, ez badute bete eszedentzian egon beharreko gutxieneko denbora.

				3.– Deialdi hau Euskal Herriko Agintaritzaren Aldizkarian argitaratzen den egunean bete beharko dira eskatutako baldintzak. Esleitutako lanpostuak jabetzan hartu arte bete behar dira eskakizunak. Parte hartzeko betekizunak betetzen jarraitzen ez duten parte-hartzaileek ezin izango dute esleitutako lanpostua jabetzan hartu.

				Bigarrena.– Eskabideak.

				1.– Hautagaiek Turismo, Merkataritza eta Kontsumo Sailaren Zerbitzu Zuzendaritzara bidali behar dituzte eskabideak, eta, horretarako, hamabost egun baliodun izango dituzte ebazpen hau Euskal Herriko Agintaritzaren Aldizkarian argitaratu eta biharamunetik aurrera. Eskabidean, datu pertsonalak eta egun betetzen duten destinoa adieraziko dituzte.

				2.– Eskabide-idazkiarekin batera, hautagaiek curriculum vitaea aurkeztuko dute, eta, bertan, honako hauek adieraziko dituzte:

				a) Titulu akademikoak.

				b) Administrazioan eta, hala badagokio, enpresa pribatuetan betetako lanpostuak.

				c) Egindako ikasketak eta ikastaroak, hizkuntzak, eta hautagaiek egokitzat jotzen dituzten gainerako merezimenduak.

				Eskabidearekin batera, eskatutako baldintzak betetzen dituztela eta adierazitako merezimenduak dauzkatela egiaztatzen duten dokumentuak aurkeztu beharko dituzte hautagaiek, non eta dokumentu horiek dagoeneko Langileen Erregistroan.

				Esandako guztiez gain, aurkeztu beharrekotzat jotzen dituzten argitalpen, txosten edota bestelako agiriak ere aurkez ditzakete.

				Hirugarrena.– Ebazpena.

				Turismo, Merkataritza eta Kontsumoko sailburuaren Agindu baten bidez ebatziko da deialdi hau, gehienez ere hilabeteko epean, eskabideak aurkezteko epea amaitu eta hurrengo egunetik hasita. Agindu hori Euskal Herriko Agintaritzaren Aldizkarian argitaratuko da.

				Lanpostua lortzen duen pertsonak ezarritako epean hartu beharko du jabetzan lanpostua, eta, hala badagokio, aurreko lanpostuaren titulartasuna galduko du.

				Agindu honek administrazio-bideari amaiera ematen dio, eta, beronen aurka, berraztertzeko errekurtsoa aurkez dakioke agindua eman duen organoari, hilabeteko epean, Euskal Herriko Agintaritzaren Aldizkarian argitaratu eta biharamunetik aurrera; bestela, administrazioarekiko auzi-errekurtsoa aurkez daiteke Administrazioarekiko Auzien Epaitegian, bi hileko epean, agindua EHAAn argitaratu eta biharamunetik aurrera.

				Vitoria-Gasteiz, 2019ko azaroaren 15a.

				Turismo, Merkataritza eta Kontsumoko sailburua,

				SONIA PÉREZ EZQUERRA.

				

				ERANSKINA

				Deialdiko lanpostua:

				– Izena: goi-kargudunaren idazkaria.

				– Kodea: 520010.

				– Dotazioa: 108.

				– Kidegoak: C1/C2.

				– Destino-osagarriaren maila: 18.

				– Osagarri espezifikoa: VI-A.

				– Hizkuntza-eskakizuna: 2.

				– Derrigortasun-data: 2017-10-31.

				– Tokia: Turismo eta Ostalaritza Zuzendaritza.

				– Turismo, Merkataritza eta Kontsumo Saila.

				-– Destinoko udalerria: Vitoria-Gasteiz.

				Lanpostua betetzeko eskakizunak:

				– C1 edo C2 kidegoetakoa izatea.

				– Administrarien kidegoan edo administrari laguntzaileen kidegoan urtebeteko edo urte biko esperientzia izatea, lanpostua kidego horiei atxikita baitago.

